دموکراتیک کنفدرالیسم
دموکراتیک کنفدرالیسم اتا نظریه هسته عبدالله اوجالان وه ره اینتی تعریف کانده: 

اوجالان، که کوردستون کارگرون حزب (پ‌ک‌ک) رهبر بی‌یه، این ایدئولوژی ره اتا زندون دله بساته. وه پیش از اون اتا مارکسیست-لنینیست سازمان ره رهبری کارده که اون گادِر تاسا شه نظرات ره اصلاح هاکردنه. اوجالان این نظریه ره بساتن وسّه خله ماری بوکچین (Murray Bookchin) جه تأثیر بَییته و وشون ایدئولوژی هِدی واری هستنه.  دموکراتیک کنفدرالیسمِ اصلی پایه‌ئون اجتماعی‌محیط زیست و آنارشیستی فمینیسم هستنه.  اوجالان پایه‌ئون دیگه ره کایری دموکراسی (participatory democracy) و شه‌گردونی در سطح محلی دونده.

این تئوری دله دولت-ملتون بصورت تدریجی ونه رِقِد هِدا بَوون و «گُذِر دوره» دله اجتماعی مسائل و مسائل مربوط به آزادی و عدالت ره ونه بصورت دموکراتیک-کنفدرال حل هاکردن. اگه دولت-ملت‌ها این روند دَم ره بَیرن ونه مسلحونه واکنش سِراق هدائن. (ی‌پ‌گ واری)

ارمونی حالت این هسته که تموم دنیا دله اینتی حکومتون بوجود بئن و وشون اتی «انجمن» بسازن که متحد ملل سازمان جا ره بَیره و اتی پلتفرم هاده که مدنی‌آزادیون ره باوّه؛ البته این سیستمِ تمرکز ویشته محلی حکومتون سَر دَره و جهونی سطح آخرین مراحل هسته.

در عمل 
این تئوری سوریه دله‌یی جنگ گادِر توسط دموکراتیک اتحاد حزب کوردی مناطق دله عملی بیّه و روژاوا حکومتی هسته که دَره این روش ره سوریه‌یِ شمالی مناطق دله اجرا کانده.

پ‌ک‌ک هم این ایدئولوژی مطرح بیّه تاسا ترکیه کوردستون دله این روش وسّه جنگ کانده و پژاک این تفکراتِ ایرانی په‌روه هسته که ایران کوردستون دله مبارزه کانده.

منابع 

پ‌ک‌ک
سوسیالیسم
آنارشیسم
لیبرترینیسم